8. fundur stjórnar HSV starfsárið 2014-2015, 11.03.15.

Mætt eru Birna Jónasdóttir, Guðný Stefanía Stefánsdóttir, Sigurður Erlingsson, Jóhann K. Torfason og Sigríður Lára Gunnlaugsdóttir sem ritaði fundargerð. Pétur Markan tók þátt í gegnum síma.

Dagskrá fundar

1. Fjárhagsáætlun HSV 2015
2. Íþróttaskóli  HSV
3. Getraunir – getum við aukið okkar hlut?
4. Sameinaðar haustæfingar
5. Íþróttamannvirki á Torfnesi
6. Frumvarp til laga um virðisaukaskatts, erindi til umsagnar.
7. Önnur mál

Fundargerð:

* + - 1. Fjárhagsáætlun HSV 2015. Frestað til næsta fundar.
      2. Íþróttaskóli HSV. Formaður fer yfir ábendingar og kvartanir sem borist hafa frá þjálfurum í boltaskóla. Þeim finnst erfitt að sinna faglegu starfi á æfinum vegna agaleysis barna. Stjórn telur að ekki sé fjárhagslegur sveigjanleiki til að bæta við aðstoðarmanni þjálfara í boltaskóla að svo stöddu. Staðan verður skoðuð við gerð fjárhagsáætlunar fyrir næsta starfsár íþróttaskólans. Formanni og framkvæmdastjóra falið að ræða við þjálfara og finna út í samvinnu við sviðsstjóra skóla- og tómstundasviðs Ísafjarðarbæjar, hvernig best sé að bregðast við agavandamálum. Einnig leggur stjórn áherslu á að haldið sé áfram með málefnalegu umræðuna um íþróttaskólann sem byrjað var á síðasta haust.
      3. Getraunir – getum við aukið okkar hlut. Mat stjórnar er að skoða málið þegar niðurstaða er komin í sameiningarmál íþróttafélaga á svæðinu.
      4. Sameinaðar haustæfingar - Framkvæmdastjóri kynnir vangaveltur hafa verið uppi hjá ýmsum aðildarfélögum um hvort hægt væri að koma á sameiginlegum styrktaræfingum hjá aðildarfélögum HSV. Þannig væri hægt væri að efla samkennd hjá krökkum þvert á íþróttagreinar og auka fagmennsku í þjálfun. Framkvæmdastjóra og gjaldkera falið að athuga með möguleika á að fá styrki til að koma svona samstarfsverkefni félaganna á koppinn.
      5. Íþróttamannvirki á Torfnesi – Formaður fer yfir stöðu mála í skipulagi Torfnessvæðis. Stjórn samþykkir eftirfarandi ályktun:

*Stjórn HSV fagnar umræðum um uppbyggingu íþróttamannvirkja í Ísafjarðarbæ. Stjórn vill ennfremur benda á að gott væri að haft væri samráð við íþróttahreyfinguna og fagnefnd íþróttamála sveitarfélagsins, þegar stórar ákvarðanir eru teknar í íþróttamálum. Til að setja enn meiri kraft í umræðuna kallar HSV eftir því að opnaður verði samráðsvettvangur sveitarfélaga við Djúp um samvinnu í uppbyggingu íþróttamannvirkja þar sem sveitarfélögin deila með sér verkefnum í uppbyggingu, þannig að fjármagn nýtist sem best. Að lokum bíður stjórnin jákvæð eftir niðurstöðum úr hönnun á Austurvegi þar sem væntanlega verður haft í huga að bæta aðstöðu til íþróttaiðkunar og almennrar hreyfingar bæði fatlaðra og ófatlaðra einstaklinga.*

* + - 1. Frumvarp til laga um virðisaukaskatts, erindi til umsagnar. Efnahags- og viðskiptanefnd Alþingis sendir til umsagnar frumvarp til laga um virðisaukaskatt (undanþágu og endurgreiðslur til íþróttafélaga), 411. mál. Jóhann kynnir frumvarpið sem lagt er fram til skoðunar hjá íþróttafélögum. Stjórn er mjög hlynnt þessu frumvarpi og felur formanni að kynna málið á formannafundi í næstu viku.
      2. Önnur mál.
         1. Ferðasjóður ÍSÍ. Jóhann kynnir breytingar á reglum um ferðasjóð ÍSÍ.
         2. Formannafundir. Pétur ítrekar að formannafundir sé mikilvægur þáttur í starfi sambandsins.
         3. Heiðursmerki. Stjórn hvetur aðildarfélög til að tilnefna félagsmenn til heiðursmerkja HSV.

Fundi slitið kl. 21:45